CELEX: 32016R0015
Language: ro
Date: 2016-01-07 00:00:00
Title: Regulamentul de punere în aplicare (UE) 2016/15 al Comisiei din 7 ianuarie 2016 de aprobare a programului de control al fostei Republici iugoslave a Macedoniei pentru salmonela la găinile ouătoare și de modificare a anexei I la Regulamentul (CE) nr. 798/2008 în ceea ce privește rubrica referitoare la fosta Republică iugoslavă a Macedoniei din lista țărilor terțe din care pot proveni ouăle pentru consum introduse în Uniune (Text cu relevanță pentru SEE)

8.1.2016   
            
            
               RO
            
            
               Jurnalul Oficial al Uniunii Europene
            
            
               L 5/1
            
         REGULAMENTUL DE PUNERE ÎN APLICARE (UE) 2016/15 AL COMISIEI
   din 7 ianuarie 2016
   de aprobare a programului de control al fostei Republici iugoslave a Macedoniei pentru salmonela la găinile ouătoare și de modificare a anexei I la Regulamentul (CE) nr. 798/2008 în ceea ce privește rubrica referitoare la fosta Republică iugoslavă a Macedoniei din lista țărilor terțe din care pot proveni ouăle pentru consum introduse în Uniune
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă, articolul 8 alineatul (1) primul paragraf, articolul 8 alineatele (3) și (4), articolul 9 alineatul (2) litera (b) și articolul 9 alineatul (4),
   având în vedere Regulamentul (CE) nr. 2160/2003 al Parlamentului European și al Consiliului din 17 noiembrie 2003 privind controlul salmonellei și al altor agenți zoonotici specifici, prezenți în rețeaua alimentară (2), în special articolul 10 alineatul (2),
   având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (3), în special articolul 11 alineatul (1),
   întrucât:
   
               (1)
            
            
               Regulamentul (CE) nr. 798/2008 al Comisiei (4) prevede că păsările de curte și produsele de pasăre (denumite în continuare „produsele”) pot fi importate în Uniune și pot tranzita prin Uniune doar din țările terțe, teritoriile, zonele sau compartimentele enumerate în coloanele 1 și 3 din tabelul care figurează în partea 1 a anexei I la regulamentul respectiv.
            
         
               (2)
            
            
               Regulamentul (CE) nr. 798/2008 stabilește, de asemenea, cerințele de certificare sanitar-veterinară pentru produsele în cauză. Cerințele respective iau în considerare impunerea sau nu a unor condiții specifice ca urmare a statutului acestor țări terțe, teritorii, zone sau compartimente în privința bolilor. Condițiile specifice menționate, precum și modelele de certificate sanitar-veterinare care trebuie să însoțească importul produselor în cauză sunt stabilite în partea 2 a anexei I la regulamentul menționat.
            
         
               (3)
            
            
               Regulamentul (CE) nr. 2160/2003 stabilește regulile pentru controlul salmonelei la diferite efective de păsări de curte din Uniune. Acesta prevede că admiterea sau menținerea pe listele țărilor terțe, prevăzute de legislația Uniunii, a speciilor sau categoriilor relevante din care statele membre sunt autorizate să importe ouă pentru consum provenite de la păsări de curte vizate de respectivul regulament depinde de prezentarea către Comisie, de către țara terță în cauză, a unui program de control al salmonelei care oferă garanții echivalente celor conținute în programele naționale de control al salmonelei ale statelor membre. Garanțiile și informațiile relevante în acest sens sunt incluse, de asemenea, în modelele de certificate sanitar-veterinare aplicabile acestor produse, stabilite în partea 2 din anexa I la Regulamentul (CE) nr. 798/2008.
            
         
               (4)
            
            
               Fosta Republică iugoslavă a Macedoniei (5) a introdus o cerere de autorizare a importurilor de ouă destinate consumului uman și de carne de pasăre în Uniune. Comisia a evaluat favorabil informațiile prezentate referitoare la condițiile de sănătate animală din țara terță respectivă necesare pentru importul și tranzitul acestor produse. Cerințele de sănătate animală pentru importurile de carne proaspătă de pasăre în Uniune sunt mai stricte decât cele pentru ouăle destinate consumului uman, din cauza posibilului risc crescut de transmitere a bolilor legate de produsul respectiv. În 2016 este programat un audit al Oficiului Alimentar și Veterinar, menit să evalueze pe deplin starea de sănătate a păsărilor de curte și condițiile pentru importurile de carne de pasăre. Până la efectuarea auditului, este oportun să se limiteze autorizarea importurilor în Uniune de ouă pentru consumul uman.
            
         
               (5)
            
            
               Fosta Republică iugoslavă a Macedoniei a prezentat Comisiei programul său de control al salmonelei la efectivele ouătoare din specia Gallus gallus. S-a estimat că acest program furnizează garanții echivalente celor stabilite în Regulamentul (CE) nr. 2160/2003 și că, prin urmare, el ar trebui aprobat.
            
         
               (6)
            
            
               Fosta Republică iugoslavă a Macedoniei este enumerată în Decizia 2011/163/UE a Comisiei (6) și dispune de un plan de monitorizare a reziduurilor aprobat pentru ouă.
            
         
               (7)
            
            
               Având în vedere echivalența programului respectiv de control al salmonelei, importurile de ouă pentru consum provenind din fosta Republică iugoslavă a Macedoniei ar trebui autorizate. Prin urmare, rubrica referitoare la fosta Republică iugoslavă a Macedoniei din partea 1 a anexei I la Regulamentul (CE) nr. 798/2008 ar trebui modificată în consecință.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Aprobarea programului de control
   Programul de control prezentat de fosta Republică iugoslavă a Macedoniei în conformitate cu articolul 10 alineatul (1) din Regulamentul (CE) nr. 2160/2003 se aprobă în ceea ce privește salmonela la efectivele ouătoare din specia Gallus gallus.
   Articolul 2
   Modificare a Regulamentului (CE) nr. 798/2008
   Rubrica referitoare la fosta Republică iugoslavă a Macedoniei din partea 1 a anexei I la Regulamentul (CE) nr. 798/2008 se modifică în conformitate cu anexa la prezentul regulament.
   Articolul 3
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 ianuarie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 18, 23.1.2003, p. 11.
   
      (2)  JO L 325, 12.12.2003, p. 1.
   
      (3)  JO L 139, 30.4.2004, p. 206.
   
      (4)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).
   
      (5)  Fosta Republică iugoslavă a Macedoniei; cod provizoriu care nu aduce atingere în niciun fel nomenclaturii definitive pentru această țară, care va fi adoptată după încheierea negocierilor ce au loc în prezent pe această temă în cadrul Organizației Națiunilor Unite.
   
      (6)  Decizia 2011/163/UE a Comisiei din 16 martie 2011 privind aprobarea planurilor prezentate de țări terțe în conformitate cu articolul 29 din Directiva 96/23/CE a Consiliului (JO L 70, 17.3.2011, p. 40).
   
      ANEXĂ
      În partea 1 a anexei I la Regulamentul (CE) nr. 798/2008, rubrica referitoare la fosta Republică iugoslavă a Macedoniei se înlocuiește cu următorul text:
      
         
                     Codul ISO și numele țării terțe sau al teritoriului
                  
                  
                     Codul țării terțe, al teritoriului, al zonei sau al compartimentului
                  
                  
                     Descrierea țării terțe, a teritoriului, a zonei sau a compartimentului
                  
                  
                     Certificat sanitar-veterinar
                  
                  
                     Condiții specifice
                  
                  
                     Condiții specifice
                  
                  
                     Situația supravegherii gripei aviare
                  
                  
                     Situația vaccinării împotriva gripei aviare
                  
                  
                     Situația combaterii salmonelei
                  
               
                     Model(e)
                  
                  
                     Garanții suplimentare
                  
                  
                     Dată de închidere (1)
                  
                  
                     Dată de deschidere (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     „MK – fosta Republică iugoslavă a Macedoniei (4)
                  
                  
                     MK-0 (4)
                  
                  
                     Întreaga țară
                  
                  
                     E, EP”